**Kommissorium for: December ’23**

**SPONSORUDVALGET I FREDENSBORG ROKLUB**

**Overordnet mål**

Formålet er alene at indsamle midler til nyanskaffelser, investeringer og forbedringer. Donationer/sponsorater skal således ikke indgå, helt eller delvist, til dækning af i de løbende driftsomkostninger.

**Etablering**

* Bestyrelsen udpeger og godkender udvalget samt dets kommissorium.
* Ideelt har udvalget 3-5 medlemmer og gerne med erfaring fra relationer til erhvervsvirksomheder og eller fonde.
* Udvalget kan, på eget initiativ, vælge at indhente viden fra klubbens forskellige udvalg og enkeltpersoner.

**Ansvar – udvalget**

* Indsamler midler til, den til enhver tid gældende, investeringsplan. Investeringsplanen udarbejdes og godkendes af bestyrelsen. Udvalget har ingen indflydelse på investeringsplanen og prioriteringen af de enkelte dele heraf, men kan naturligvis altid komme med forslag til bestyrelsen herom.
* Kontakter proaktivt eksisterende og potentielle nye sponsorer og følger løbende op.

Er bindeleddet mellem sponsorer og klubben, således at den valgte løbende kommunikation sker fra eller på anledning af udvalget.

* Udarbejder sponsorkontrakter, der inden indgåelse skal godkendes af bestyrelsen/bestyrelsesformanden.

Kontrakter underskrives af bestyrelsesformanden og udvalgsformanden i forening.

* Er ansvarlig for at de indgåede sponsorkontrakter, herunder klubbens modydelser (f.eks. sponsorpakker, sponsordage mv.) gennemføres.
* Etablerer og vedligeholder oversigt over donationer/sponsorater, herunder til hvilke formål donationerne/sponsoraterne er anvendt.
* Etablerer og vedligeholder en oversigt over relevante og potentielle sponsorer.
* Orienterer løbende bestyrelsen om arbejdet.
* At sikre donationer/sponsorater, i en størrelsesorden, der over en kortere periode, modsvarer klubbens realistiske behov for investeringer og nyanskaffelser.

Tiltrådt af bestyrelsen Tiltrådt af sponsorudvalget­­­­­­­­­­­­­­­­

Dato/underskrift Dato/underskrift

6-12-2023 13/12-2023

På bestyrelsens vegne: På sponsorudvalgets vegne

Jens V. Jensen Gunni Baagøe-Mikkelsen